גביע הנציבה של ה-WNBA

גביע הנציבה של ה-WNBA (באנגלית: WNBA Commissioner's Cup), הידוע מטעמי חסות מסחרית גם בשם WNBA Commissioner's Cup Presented By Coinbase, הוא טורניר כדורסל נשים שנתי בהשתתפות קבוצות ליגת ה-WNBA. הטורניר נערך בין תחילת העונה עד למחציתה, בדומה לגביע ה-NBA לגברים.

 היסטוריה 
ב-16 בינואר הכריזה ליגת ה-WNBA על טורניר גביע הנציבה החדש, אך עקב דחייתה וקיצורה של עונת 2020 בליגה בשל מגפת הקורונה בארצות הברית הטורניר הראשון שוחק בשנת 2021. הזוכה הראשונה בגביע הייתה סיאטל סטורם, שניצחה בגמר את קונטיקט סאן בתוצאה 79–57.

באוקטובר 2021 הודיעה הליגה כי חברת קוינבייס רכשה את זכויות השיום לגביע החל משנת 2022.

 פורמט 
השלב המוקדם של גביע הנציבה מורכב ממשחקי העונה הסדירה, שנחשבים הן למאזן הגביע והן למאזן הליגה. הקבוצה עם המאזן הטוב ביותר בכל אזור (מזרח ומערב) מעפילה לגמר, המשוחק במתכונת של משחק אחד באולמה הביתי של הקבוצה עם המאזן הטוב מבין השתיים.

בין 2021 ל-2023 משחקי הגביע היו משחק הבית ומשחק החוץ הראשונים של כל קבוצה מול חמש הקבוצות באזור שלה (סך הכל 10 משחקים לכל קבוצה), וב-2024 היה זה רק המשחק הראשון מול כל קבוצה באזור (סך הכל 5 משחקים לכל קבוצה). ב-2025, בעקבות הצטרפותה של גולדן סטייט ואלקיריז לאזור המערבי, נחשבו לקבוצות המערב שישה משחקים נגד שש יריבותיהן באזור.

המפגש בין המובילה במערב לבין המובילה במזרח הייתה הפעם הראשונה שה-WNBA השתמשה בחלוקה לאזורים מאז פלייאוף הליגה בשנת 2015.

 פרסים 
סך הפרסים הכספיים בטורניר הוא 500,000 דולר אמריקאי, כאשר שחקניות הקבוצה המנצחת זוכות בכ-30,000 דולר כל אחת והמפסידות בכ-10,000 דולר כל אחת. בנוסף, ה-MVP של הטורניר זוכה ב-5,000 דולר נוספים.

לצד הפרסים האישיים, כל קבוצה בוחרת מוסד ללא כוונת רווח והליגה תורמת לו 3,000 דולר בכל ניצחון ו-1,000 דולר בכל הפסד של הקבוצה במסגרת הגביע. בנוסף, הארגון שבחרה הזוכה בגביע מקבל 10,000 דולר והארגון של הסגנית מקבל 5,000 דולר נוספים.

 תוצאות 
שנהזוכהתוצאהסגניתMVP2021סיאטל סטורם79–57קונטיקט סאן בריאנה סטיוארט2022לאס וגאס אייסז93–83שיקגו סקיי צ'לסי גריי2023ניו יורק ליברטי82–63לאס וגאס אייסז ג'ונקל ג'ונס2024מינסוטה לינקס94–89ניו יורק ליברטי נאפיסה קולייר2025אינדיאנה פיבר74–59מינסוטה לינקס נטשה הווארד

 הופעות בגמר 
קבוצהזכיותסגנויותהופעותשנות זכייהשנות סגנותלאס וגאס אייסז11220222023ניו יורק ליברטי11220232024מינסוטה לינקס11220242025סיאטל סטורם1012021אינדיאנה פיבר1012025קונטיקט סאן011 2021שיקגו סקיי0112022

 ראו גם 
ליגת ה-WNBA
גביע ה-NBA

 קישורים חיצוניים 

 הערות שוליים 

קטגוריה:WNBA
קטגוריה:תחרויות כדורסל נשים
קטגוריה:ארצות הברית: תחרויות ספורט נשים